ועדת הכספים, כנסת 18, פרוטוקול מספר 1095, 2012-05-22 10:10

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: הסעיף הראשון שעל סדר היום הוא זכויות ראש הממשלה לשעבר, מר אהוד אולמרט – אישור הצעת תקציב הוצאות תפעוליות לשנת 2012, על פי החלטת גמלאות לנושאי משרה ברשויות השלטון, שרים ושאיריהם, תשמ"א-1981, סעיף 23(ב), שירותי משרד.

משה גפני: ראש הממשלה לשעבר אמור לקבל שירותי.

משה גפני: מי צריך לבקש את זה?

דרורית שטיינמץ: החשב הכללי מאשר את הצעת התקציב.

משה גפני: אתם במשרד ראש הממשלה צריכים לפרט.

משה גפני: בבקשה.

דרורית שטיינמץ: בהתאם לתיקון של ההחלטה מיוני 2009 לפיה ראש הממשלה זכאי להחזר הוצאות בגין פעילות שוטפת של הלשכה שלו לחמש שנים.

דרורית שטיינמץ: ההחלטה קובעת שכל שנה צריך לאשר מחדש את הצעת התקציב.

דרורית שטיינמץ: אנחנו מביאים הצעת תקציב לשנת 2012 שמסתכמת ב-522 אלף שקלים.

דרורית שטיינמץ: התחשיב שלנו מתבסס על הוצאות בשנת 2010 ו-2011.

משה גפני: עוד כמה שנים נותרו?

דרורית שטיינמץ: עוד שנתיים.

משה גפני: זאת אומרת, השנה הזאת, 2012, היא השנה השלישית.

דרורית שטיינמץ: זאת השנה השלישית ועוד שנתיים.

דרורית שטיינמץ: התחשיב הוא על פי ביצוע בפועל שנעשה בלשכה ועל פי בחינה כל הזמן מחדש.

דרורית שטיינמץ: יש הפחתה לא גדולה, של 10,000 שקלים.

ציון פיניאן: על פי ההוצאה בפועל.

דרורית שטיינמץ: כן.

ציון פיניאן: כמה הוא הוציא בשנה שעברה?

דרורית שטיינמץ: לגבי שנת 2011, לא גמרנו להתחשבן אתו אבל שם זה 400 אלף שקלים.

ציון פיניאן: כלומר, קרוב לסכום.

דרורית שטיינמץ: כן.

דרורית שטיינמץ: יש טבלה ממש מפורטת שמראה באיזה פעילויות אנחנו משתתפים.

משה גפני: סיכמנו שהמזכירות הן עובדות משרד ראש הממשלה?

דרורית שטיינמץ: יש שם שלושה עובדים שהם עובדי משרד ראש הממשלה.

משה גפני: מי בודק את זה?

דרורית שטיינמץ: אנחנו.

משה גפני: משרד ראש הממשלה או החשב הכללי?

דרורית שטיינמץ: אנחנו.

דרורית שטיינמץ: אנחנו מקבלים ממש חשבוניות.

משה גפני: החשב הכללי, גם הוא בעניין?

דרורית שטיינמץ: ודאי.

דרורית שטיינמץ: מצורף גם אישור החשב הכללי.

משה גפני: אין בעיה.

משה גפני: רק תגידי לי טכנית איך זה מתבצע.

משה גפני: גם אתם בודקים?

דרורית שטיינמץ: אנחנו מאשרים את התקציב השנתי.

דרורית שטיינמץ: מרגע שהתקציב מאושר, לשכת ראש הממשלה לשעבר מביאה לנו חשבוניות לתשלום של התקשרויות שלה מול הגופים ואנחנו מאשרים רק בהתאם למסגרת שאושרה.

משה גפני: מה עושה החשב הכללי?

דרורית שטיינמץ: ב-לופ הזה הוא כבר לא נמצא.

דרורית שטיינמץ: הוא רק מאשר את המסגרת הראשונית כל שנה מחדש.

משה גפני: זאת אומרת, הוא לא בודק כלום.

דרורית שטיינמץ: הוא לא בודק את החשבוניות.

משה גפני: יריב נחמה כותב אליך.

דרורית שטיינמץ: יריב נחמה מאשר את הצעת התקציב הזאת, שהסכומים הם בסדר, שהמסגרת התקציבית נשמעת לו הגיונית ושהוא מסכים לכך.

דרורית שטיינמץ: חשב המשרד, שהוא בעצם נציג החשב הכללי, הוא גורם שבודק את החשבוניות בפועל, את כל החשבוניות שמגיעות.

משה גפני: זה אתם.

משה גפני: נציג החשב הכללי שנמצא במשרד.

משה גפני: מי זה החשב אצלכם

דרורית שטיינמץ: יוסי איצקוביץ'.

משה גפני: מה מותר לו להוציא ומה אסור לו להוציא?

משה גפני: מה זה למשל בתי דפוס?

דרורית שטיינמץ: הדפסות של כרטיסי ביקור, דפי לוגו וכולי.

ציון פיניאן: מה זה שלושה עיתונים?

דרורית שטיינמץ: ללשכה מגיע שלושה עיתונים

ציון פיניאן: אבל הסכום כאן הוא לא ריאלי.

ציון פיניאן: עיתון אחד, אולי המחיר הוא 2,700 שקלים.

דרורית שטיינמץ: זה הסכום שאנחנו משלמים.

דרורית שטיינמץ: אנחנו לא חורגים זה.

ציון פיניאן: אני מנוי על שלושה עיתונים ומשלם כמעט 4,500 שקלים.

דרורית שטיינמץ: מעבר לסכום זה אנחנו לא משלמים.

דרורית שטיינמץ: גם אם הוא משלם יותר, אנחנו לא משלמים לו יותר.

ציון פיניאן: זה סכום גג שאתם משלמים.

דרורית שטיינמץ: נכון.

משה גפני: מה זה גג?

משה גפני: אם זה היה עולה יותר, לא הייתם משלמים יותר?

דרורית שטיינמץ: אנחנו לא משלמים.

דרורית שטיינמץ: אנחנו יודעים שזה עולה יותר, אבל אנחנו לא משלמים.

דרורית שטיינמץ: זה עולה הרבה יותר, אבל אנחנו לא משלמים.

ציון פיניאן: רק עיתון "ידיעות אחרונות" עולה 165 שקלים לחודש.

משה גפני: איפה נמצא המשרד שלו?

משה גפני: אני רואה רבע מיליון שקלים לשכר דירה.

דרורית שטיינמץ: בתל אביב, ברחוב הארבעה.

משה גפני: במגדלים?

דרורית שטיינמץ: כן.

משה גפני: בסדר.

משה גפני: נראה לי הגיוני.

ציון פיניאן: איפה עוד אתם משלמים מקסימום ולא יותר?

דרורית שטיינמץ: בכל הנושא של ציוד מחשבים ושכר דירה, שם יש חלק שאנחנו משלמים וחלק שהם משלמים באופן ישיר.

ציון פיניאן: כתוב כאן ארנונה , עשרים שקלים למטר?

דרורית שטיינמץ: עשרים שקלים למטר.

דרורית שטיינמץ: כן.

ציון פיניאן: איפה זה?

ציון פיניאן: באיזה כפר?

ציון פיניאן: מי משלם היום עשרים שקלים למטר?

דרורית שטיינמץ: זה מה שאנחנו מאשרים.

דרורית שטיינמץ: זה מה שיש.

משה גפני: מה שאלת?

ציון פיניאן: ארנונה, , והם משלמים עשרים שקלים למטר.

ציון פיניאן: באיזה מדינה זה כך?

ציון פיניאן: אם כך, הוא מוציא הרבה מהכיס.

משה גפני: לא יכול להיות דבר כזה.

ציון פיניאן: בטבריה למגורים הסכום הוא 31 שקלים למטר ולמשרדים 234 שקלים.

משה גפני: זה 42 אלף שקלים לשנת 2012.

משה גפני: זה בסדר.

דרורית שטיינמץ: זה 42 אלף שקלים בשנה.

ציון פיניאן: הם כותבים כאן עשרים שקלים למטר.

טמיר כהן: זה עשרים כפול 170.

טמיר כהן: זה החשבון.

דרורית שטיינמץ: בדיוק.

דרורית שטיינמץ: זה מחיר ליחידה, למטר.

ציון פיניאן: זה לא יכול להיות.

ציון פיניאן: אלה משרדים.

ציון פיניאן: זה מאתיים שקלים למטר.

דרורית שטיינמץ: זה בסדר.

משה גפני: הוא לא מוסיף ארנונה.

משה גפני: אני מתחייב על כך שהוא לא מוסיף.

ציון פיניאן: עשרים שקלים למטר?

ציון פיניאן: הוא מוסיף פי שש, אם לא יותר.

ציון פיניאן: משרדים זה מעל מאתיים שקלים למטר.

ציון פיניאן: מגורים בטבריה, אלה 33 שקלים למטר.

משה גפני: אתה רוצה להגיד לי שהמשרדים שלו עולים יותר מ-42 אלף שקלים לשנה?

ציון פיניאן: בטח.

ציון פיניאן: בארנונה, ודאי.

ציון פיניאן: במשרדים, המחיר הוא פלוס-מינוס 230 שקלים למטר.

משה גפני: דרורית, את יודעת להגיד לנו?

דרורית שטיינמץ: אני יודעת להגיד שהביצוע שלנו בשנת 2011 לתשלום הזה היה 36 אלף שקלים.

משה גפני: את יודעת אם הוא מוסיף?

דרורית שטיינמץ: לא.

דרורית שטיינמץ: אני לא יודעת להגיד אם הוא מוסיף.

דרורית שטיינמץ: סביר להניח שכן, אבל אני לא יודעת.

ציון פיניאן: עשרים שקלים למטר?

ציון פיניאן: לא יכול להיות במשרדים.

ציון פיניאן: אנחנו לא ברואנדה.

קריאה: נותנים לו הנחה.

ציון פיניאן: כנראה דרך ביטוח לאומי.

משה גפני: ביצוע בפועל בשנת 2011 – 36,418 שקלים.

משה גפני: זאת אומרת, שילמו על השקל.

דרורית שטיינמץ: ממש.

ציון פיניאן: זה לא 1,700 כפול עשרים.

ציון פיניאן: זה לא יכול להיות.

משה גפני: לפי דעתי הוא לא מוסיף לארנונה.

ציון פיניאן: כאן יש בעיה בתמחיר שלהם.

דרורית שטיינמץ: מה שאנחנו מציגים, זה את ה-42 אלף שקלים בשנה.

משה גפני: מה זה דמי ניהול?

דרורית שטיינמץ: המבנה, כל התחזוקה השוטפת של המבנה.

ציון פיניאן: דמי הניהול יותר מהארנונה?

משה גפני: כן.

ציון פיניאן: זה עשרים שקלים למטר וזה שלושים שקלים למטר.

ציון פיניאן: יש לכם כאן כנראה בעיה.

ציון פיניאן: לפי החישוב, זה לא יכול להיות.

משה גפני: אני חושב שזה התשלום.

משה גפני: מה זה רישיונות ותמיכה?

דרורית שטיינמץ: כל הנושא של מחשבים, רישיונות אינטרנט וכולי.

משה גפני: בסדר.

משה גפני: ציון, בסדר?

ציון פיניאן: הסכומים נכונים, אבל המכפלות לא.

משה גפני: זה לא יכול להיות.

משה גפני: על משרד בתל אביב משלמים יותר מ-42 אלף שקלים בשנה?

ציון פיניאן: לא.

ציון פיניאן: היא כתבה עשרים שקלים למטר.

ציון פיניאן: זה לא יכול להיות.

משה גפני: .

משה גפני: לנו אין מניעה לאשר את זה בצורה הזאת, אבל תבדקי.

דרורית שטיינמץ: אנחנו נבדוק את עצמנו שוב.

משה גפני: אם יהיה משהו מעניין, תגידי לנו.

ציון פיניאן: זה יכול להיות 42 אלף שקלים, אבל לא המכפלה.

דרורית שטיינמץ: מה שאתם מאשרים עכשיו, זה את ה-42 אלף שקלים.

משה גפני: בסדר.

משה גפני: אמרתי שאנחנו יכולים לאשר את זה, זה נבדק על ידכם, אבל אם תוכלו לתת לנו יותר פרטים.

משה גפני: זה לא משנה לגבי ההחלטה שלנו.

ציון פיניאן: מקומות חניה, 47 אלף שקלים?

משה גפני: באמת החניה עולה יותר מהארנונה.

ציון פיניאן: כנראה הוא רכש קומת חניה אחת.

משה גפני: כתוב ארבעה מקומות.

ציון פיניאן: הוא טעה באפס.

ציון פיניאן: כנראה מדובר בארבעים מקומות.

משה גפני: יש כאן משהו לא בסדר מבחינת התחשיב.

משה גפני: באמת החניה עולה יותר מהארנונה?

דרורית שטיינמץ: אנחנו נבדוק את הנושא של הארנונה.

ציון פיניאן: גם החניה.

משה גפני: 47 אלף שקלים לארבעה רכבים?

ציון פיניאן: מנוי עולה 1,500 שקלים לשנה.

ציון פיניאן: עבור ארבעה רכבים, המנוי הוא 6,000 שקלים.

קריאה: זה בתל אביב.

קריאה: בתל אביב זה יקר.

ציון פיניאן: אז נגיד שבתל אביב הסכום הוא אלפיים שקלים.

ציון פיניאן: לפי 47 אלף שקלים, הסכום הוא 4,000 שקלים בחודש.

ציון פיניאן: זה סכום גבוה.

משה גפני: החניה עולה יותר מאשר הארנונה?

דרורית שטיינמץ: אנחנו נבדוק שוב את נושא הארנונה.

ציון פיניאן: 47 אלף שקלים לחלק לארבעה רכבים, 12 אלף שקלים.

דרורית שטיינמץ: חלקי ארבע.

ציון פיניאן: הנסתר יותר מהגלוי.

משה גפני: רבותיי, אנחנו מצביעים על בקשתו של מנכ"ל משרד ראש הממשלה לאישור הוצאות זכויות ראש הממשלה לשעבר מר אהוד אולמרט לפי סעיף 23(ב).

משה גפני: בעד אישור הבקשה – פה אחד הבקשה אושרה

משה גפני: הבקשה אושרה.

משה גפני: תודה רבה.